અરવલ્લી જિલ્લામાં શ્રીકાર વર્ષા થતાં લોકોએ રાહતનો શ્વાસ લીધો હતો. સોમવાર સાંજથી આકાશમાં વાદળો ગોરંભાતાં વરસાદના એંધાણ વર્તાઈ રહ્યા હતા. જો કે જિલ્લાના કેટલાક વિસ્તારોમાં સમી સાંજથી ધોધમાર વરસાદ સાથે મેઘરાજાએ એન્ટ્રી થતાં રાત્રી દરમિયાન જિલ્લાના તમામ વિસ્તારોમાં મોસમનો પ્રથમ વરસાદ પડતાં પ્રજાજનોમાં ખુશીની લહેર જોવા મળી હતી. ગરમી અને બફારાથી ત્રસ્ત આવી ગયેલા પ્રજાજનોમાં અગાઉ જિલ્લાના કેટલાક તાલુકામાં વરસાદી ઝાપટાં થતાં હવે વરસાદ આવશે તેવી આશા સેવી રહ્યા હતા.